ตลาดหุ้นเอเชียเพิ่มขึ้นเช้านี้ แนะจับตาผลเลือกตั้งสหรัฐใกล้ชิด
ตลาดหุ้นเอเชียเพิ่มขึ้นเช้านี้ ขณะจับตาผลเลือกตั้งสหรัฐใกล้ชิด
9 พ.ย. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขณะที่นักลงทุนยังคงจับตาการเลือกตั้งประธานาธิบดีสหรัฐอย่างใกล้ชิด โดยผลสำรวจของหลายสำนักระบุว่า นางฮิลลารี คลินตัน จากพรรคเดโมแครต มีโอกาสที่จะได้รับชัยชนะเหนือนายโดนัลด์ ทรัมป์ คู่แข่งจากพรรครีพับลิกัน
โดยดัชนี MSCI Asia Pacific เพิ่มขึ้น 0.7% สู่ระดับ 138.76 จุด เมื่อเวลาประมาณ 10.00 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 17,281.95 จุด เพิ่มขึ้น 110.57 จุด, ดัชนี SSE Composite ตลาดหุ้นจีนเปิดวันนี้ที่ 3,146.08 จุด ลดลง 1.81 จุด, ดัชนี HSI ตลาดหุ้นฮ่องกงเปิดวันนี้ที่ 23,048.32 จุด เพิ่มขึ้น 138.85 จุด, ดัชนี TAIEX ตลาดหุ้นไต้หวันเปิดวันนี้ที่ 9,252.27 จุด เพิ่มขึ้น 34.84 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,008.08 จุด เพิ่มขึ้น 4.70 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,837.00 จุด เพิ่มขึ้น 16.76 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,664.12 จุด เพิ่มขึ้น 0.30 จุด
 